b"\n_START_ARTICLE_\nPartit Verd d'Anglaterra i Gal\xc2\xb7les\n_START_SECTION_\nIdeari\n_START_PARAGRAPH_\nDe manera paral\xc2\xb7lela a altres grups ecologistes i ambientalistes, ha promogut un manifest per a una societat sostenible. Tamb\xc3\xa9 s'oposen als experiments amb animals i a la mutaci\xc3\xb3 gen\xc3\xa8tica dels aliments, alhora que d\xc3\xb3na suport la ratificaci\xc3\xb3 del conveni de Kyoto i s'oposa a l'\xc3\xbas de l'energia nuclear. Tamb\xc3\xa9 mant\xc3\xa9 marges de representaci\xc3\xb3 interna a diversos col\xc2\xb7lectius, com el LGTB\n_START_SECTION_\nHist\xc3\xb2ria\n_START_PARAGRAPH_\nFou fundat el 1973 com a PEOPLE Party, el 1975 canvi\xc3\xa0 el nom per Ecologic Party, el 1985 per Green Party i el 1990 adopt\xc3\xa0 el nom actual. A les eleccions europees de 1999 va obtenir 2 eurodiputats (Caroline Lucas i Jean Lambert), que ha mantingut a les eleccions europees de 2004. _NEWLINE_No han tingut \xc3\xa8xit en les eleccions a l'Assemblea Nacional de Gal\xc2\xb7les de 2007, ni a les eleccions al Parlament del Regne Unit de 2005, a les que no va obtenir cap esc\xc3\xb3, per\xc3\xb2 s\xc3\xad a les de l'Assemblea del Gran Londres, on tenen 2 de 25 membres (Darren Johnson i Jenny Jones). A les eleccions de 2005 van obtenir 281.750 vots, i Keith Taylor va treure el 22% a Brighton Pavilion. A les eleccions locals de 2008 va obtenir 116 regidors (cinc m\xc3\xa9s dels que ja tenia), i mantenen una representaci\xc3\xb3 significativa a Brighton, Lancaster (on governen en coalici\xc3\xb3 amb laboristes i liberal dem\xc3\xb2crates), Norwich, Lewisham i Oxford, aix\xc3\xad com al comtat d'Oxford."